Diari Oficial de la Generalitat Valenciana


Sumari del DOGV 8971, del 09-12-2020 (2020/10283)

RESOLUCIÓ d'1 de desembre de 2020, del conseller d'Hisenda i Model Econòmic, per la qual s'aprova l'informe semestral del Programa anual d'actuació de l'Agència Tributària Valenciana per a l'any 2020.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8971

Data del DOGV
:   09-12-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/10709


Organisme emissor
:   Conselleria d'Hisenda i Model Econòmic

Tipus de document
:   Resolució

RESOLUCIÓ d'1 de desembre de 2020, del conseller d'Hisenda i Model Econòmic, per la qual s'aprova l'informe semestral del Programa anual d'actuació de l'Agència Tributària Valenciana per a l'any 2020. [2020/10086]  
L'Agència Tributària Valenciana (ATV, d'ara endavant), va ser creada per la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat, com a ens que té encomanada l'aplicació del sistema tributari valencià. Això va suposar implantar un model d'organització basat en la consecució d'una sèrie d'objectius estratègics, i a un nivell més concret, d'objectius operatius, en la seua avaluació i control, i en la responsabilitat pels resultats de l'actuació.  
Per a l'ordenació de la seua activitat s'estableixen, en l'article 55 de la Llei 7/2014, dos instruments de planificació essencials que hauran de regir l'actuació de l'Agència: un d'àmbit pluriennal, el Pla pluriennal de gestió, que té per objecte oferir a l'organització una visió clara de les estratègies a seguir i mesures a prendre en un termini de vigència d'entre 3 i 5 exercicis, alineant també l'assignació de mitjans tècnics i humans amb les prioritats identificadesy i un altre per a cada exercici, el Programa anual d'actuació, que constitueix l'instrument en el qual es concreta per a cada període anual l'activitat a desenvolupar per l'Agència en el marc del Pla pluriennal de gestió.  
El primer Pla pluriennal de gestió de l'ATV, per al període 2020-2023, conjuntament amb el Programa anual d'actuació per a l'any 2020, van ser aprovats simultàniament per sengles resolucions de 17 de gener de 2020, del conseller d'Hisenda i Model Econòmic, que van ser publicades en el Diari Oficial de la Generalitat Valenciana de 27 de gener del mateix any.  
Una vegada conclòs el primer semestre de l'any 2020, i en compliment del que es disposa en l'apartat VII del Programa anual d'actuació per a l'any 2020, la Direcció General de l'Agència ha elaborat l'informe corresponent a l'avaluació dels resultats aconseguits en el primer semestre de l'any 2020.  
Per tot això, i de conformitat amb el que es disposa en l'article 5, apartats 2.a) i 7.a) del Decret 3/2019, de 18 de gener, del Consell, d'aprovació de l'Estatut de l'Agència Tributària Valenciana (Decret 3/2019, en endavant), resolc:  
  
Aprovar, a proposta del Consell Rector, l'informe semestral del Programa anual d'actuació de l'Agència Tributària Valenciana per a l'any 2020, el text del qual s'annexa al present acord.  
  
València, 1 de desembre de 2020.- El conseller d'Hisenda i Model Econòmic i president de l'Agència Tributària Valenciana: Vicent Soler i Marco.  
  
  
  
ANNEX  
Informe semestral del Programa anual d'actuació de l'Agència Tributària Valenciana per a l'any 2020.  
  
ÍNDEX.  
I. Introducció.  
II. Abast.  
III. Nivell de compliment de l'objectiu estratègic «Possibilitar que la ciutadania es relacione amb l'ATV íntegrament per mitjans electrònics».  
IV. Nivell de compliment de l'objectiu estratègic «Millorar les condicions i resultats de la lluita contra el frau fiscal».  
V. Nivell de compliment de l'objectiu estratègic «Millorar la gestió dels recursos assignats a l'ATV».  
VI. Conclusions.  
  
  
  
I. Introducció.  
El present informe s'emet en l'exercici de la funció de seguiment de l'execució del Programa anual d'actuació de l'Agència, i d'avaluació dels resultats aconseguits en relació amb el compliment de les seues finalitats generals, a través de la valoració de la bateria d'Indicadors que van ser definits en el Pla pluriennal de gestió, i que permeten quantificar, en cada període anual, el grau de consecució dels objectius operatius establits.  
D'altra banda, tal com preveu l'apartat VII del Programa anual d'actuació de l'ATV per a l'any 2020, correspon al Consell Rector, per aplicació del que es disposa en l'article 5.2 del Decret 3/2019, el seguiment i control de l'execució del Programa anual d'actuació, així com l'avaluació dels resultats d'aquest, que es durà a terme mitjançant la realització d'informes semestrals que versaran sobre el contingut del Programa, incloent-hi tant els Indicadors associats a l'evolució dels objectius assenyalats a aconseguir en el període com les accions identificades en el Programa.  
  
II. Abast.  
L'abast del present informe comprén el primer semestre de l'exercici 2020, acumulant les dades d'execució i compliment d'objectius del citat període.  
Conforme a l'apartat III del Pla pluriennal de gestió 2020-2023, l'ATV identifica els objectius estratègics següents:  
1. Possibilitar que la ciutadania es relacione amb l'Agència Tributària Valenciana íntegrament per mitjans electrònics.  
2. Millorar les condicions i resultats de la lluita contra el frau fiscal.  
  
3. Millorar la gestió dels recursos assignats a l'Agència Tributària Valenciana.  
Segons l'apartat IX del citat pla, els Indicadors per a mesurar el grau de consecució dels objectius estratègics i el seu valor objectiu per a l'exercici 2020, són els que s'acompanyen en el quadre que figura en la pàgina següent del present document.  
El valor aconseguit en cadascun dels Indicadors de compliment, així com el Grau d'execució que l'anterior suposa respecte al valor objectiu proposat, es relaciona al llarg dels apartats següents del present informe.  
  
A l'efecte, l'apartat VIII del Programa anual d'actuació de l'Agència, disposa que aquell es podrà modificar com a conseqüència de canvis normatius que afecten els tributs gestionats per l'ATV, o de qualsevol altra circumstància que requerisca la modificació d'aspectes no essencials de l'estructura del Programa anual d'actuació, que pogueren derivar-se, entre altres, d'especials circumstàncies econòmiques, o qualsevol altra circumstància rellevant degudament justificada que es pose de manifest.  
En aquest sentit, resulta imprescindible destacar que, com a conseqüència de l'emergència de salut pública ocasionada per la COVID-19, el Govern d'Espanya va declarar l'estat d'alarma en tot el territori nacional mitjançant el Reial decret 463/2020, de 14 de març, que va ser sotmés a successives pròrrogues i conclogué el dia 21 de juny de 2020.  
L'anterior va tindre conseqüències en tots els àmbits d'activitat, i en particular, en l'actuació de l'ATV, que va haver d'adaptar-se a la nova forma de treball imposada, en certa manera, per les exigències econòmiques i sanitàries.  
Les principals conseqüències derivades de la crisi patida va ser la suspensió de l'atenció presencial, si bé, mantenint en gran manera l'atenció prestada a la ciutadania per altres vies de comunicació (telefònica i per correu electrònic, principalment), i la paralització dels procediments tributaris derivada de la normativa relacionada amb la COVID-19. Addicionalment, la implantació del teletreball va ser necessària i immediata, i va permetre que el personal de l'Agència continuara amb la seua comesa.  
  
  
  
  
  
  
  
III. Nivell de compliment de l'objectiu estratègic «Possibilitar que la ciutadania es relacione amb l'ATV íntegrament per mitjans electrònics».  
Per a la consecució de l'objectiu estratègic de «Possibilitar que la ciutadania es relacione amb l'ATV íntegrament per mitjans electrònics», es va dissenyar el programa d'implementació de l'administració electrònica, que suposa definir un nou model des del moment de la recepció dels documents amb transcendència tributària, així com transformar l'atenció als contribuents en una vertadera assistència, per la qual cosa els esforços s'han dirigit a simplificar l'emplenament, la precaptura de la informació, així com a establir la possibilitat d'avaluar el risc de cada presentació en el moment mateix de la seua realització.  
  
En aquest context, el nivell de compliment dels objectius operatius en els quals es desenvolupa aquest primer objectiu estratègic és el següent:  
1.1.1. Eliminar el paper en la presentació d'autoliquidacions i sol·licituds.  
Durant el primer semestre de l'exercici 2020, s'ha treballat intensament en l'eliminació de la captura manual i el consegüent ús del paper, en el model 600 (autoliquidació de l'impost sobre transmissions patrimonials i actes jurídics documentats), i en el model 045 (taxa fiscal sobre el joc, en la seua modalitat de màquines o aparells automàtics), havent habilitat la possibilitat d'emplenar-los de manera telemàtica amb captura de la informació. En aquesta línia de treball, s'ha aconseguit superar l'objectiu proposat, segons el detall que es reflecteix en la taula següent:  
  
Indicador Previsió resultat 2020 Valor a data 30.06.2020 Grau d'execució  
Percentatge de models presentats con captura de punts 60 % 70 %. 117 %.  
  
  
1.1.2. Incrementar les opcions de presentació telemàtica de documents d'entrada.  
Durant el primer semestre de 2020, s'ha aconseguit habilitar l'opció de presentació telemàtica, que inclou l'emplenament, pagament si escau, i presentació de manera telemàtica, ja siga en la seua modalitat individual com per grans presentadors, dels models següents:  
  
- model 620, d'autoliquidació de l'impost sobre transmissions patrimonials i actes jurídics documentats, en la seua modalitat de compravenda de determinats mitjans de transport usats entre particulars,  
  
- model 756, de sol·licitud de devolució d'ingressos indeguts.  
Addicionalment, està en tràmit la implementació del registre electrònic de representants en els tràmits telemàtics tributaris.  
D'aquesta forma, el Grau d'execució de l'objectiu marcat ha sigut el següent:  
  
Indicador Previsió resultat 2020 Valor a data 30.06.2020 Grau d'execució  
Percentatge de models que es poden presentar telemàtics respecte del total de models que es poden presentar  
 37 %. 34,67 %. 100 %.  
  
  
1.1.3. Avançar en l'expedient electrònic.  
El mesurament d'aquest objectiu s'efectua sobre la base d'una sèrie de fites que, a nivell conceptual, poden englobar-se en telematitzar: i) el registre d'entrada, ii) el registre d'eixida, i iii) el tipus d'expedient.  
De cara a avaluar el compliment d'aquest objectiu, i donada la rellevància de cadascuna de les fases en el grau d'avanç en l'expedient electrònic, s'ha considerat oportú ponderar-les en el sentit d'atribuir un 20 % de rellevància a la digitalització de cadascun dels registres (entrada i eixida), i el 60 % restant als altres tràmits relacionats amb l'expedient.  
Tenint en compte l'anterior, durant el primer semestre de l'exercici 2020 s'ha aconseguit digitalitzar els registres d'entrada de les delegacions de l'ATV a Castelló i Alacant (València ja ho estava), de tal forma que els documents presentats de manera presencial davant aquestes, poden ser digitalitzats per l'oficina de registre en la qual hagen sigut presentats per a la seua incorporació a l'expedient administratiu electrònic, retornant-se els originals a la persona interessada. Amb això, l'objectiu proposat s'ha vist complit, en els termes següents:  
  
Indicador Previsió resultat 2020 Valor a data 30.06.2020 Grau d'execució  
Grau d'avanç 10 % 20 %. 200 %  
  
  
  
IV. Nivell de compliment de l'objectiu estratègic «Millorar les condicions i resultats de la lluita contra el frau fiscal».  
El segon dels objectius estratègics, Millorar les condicions i resultats de la lluita contra el frau fiscal, s'orienta a perseguir i combatre el frau fiscal en qualsevol de les seues modalitats, i requereix una resposta de l'Administració organitzada, permanent, coordinada, planificada i adequadament dimensionada. En aquesta línia, l'estratègia de lluita contra el frau fiscal es dissenya des d'una triple perspectiva: prevenció, control i cooperació, i para la seua consecució es defineixen en el Pla pluriennal de gestió 2020-2023 tres programes estratègics, que al seu torn es desglossen en determinats objectius operatius, el nivell de compliment dels quals és el següent:  
2.1.1. Millorar l'assistència personalitzada en el compliment de les obligacions tributàries, mitjançant el desenvolupament, principalment, del servei de cita prèvia.  
Donada la situació sanitària causada per la COVID-19, les oficines d'informació i assistència de l'Agència van romandre tancades des que es va decretar l'estat d'alarma fins que es va iniciar la desescalada, motiu pel qual les cites prèvies per a atenció presencial programades van haver de ser reconduïdes a canals alternatius d'assistència. La conseqüència directa va ser la reducció del nombre d'assistències presencials a contribuents.  
No obstant l'anterior, i a fi de continuar prestant a la ciutadania l'ajuda necessària en el compliment de les seues obligacions tributàries, l'ATV va intensificar altres canals d'assistència, com la informació a través del seu web de la normativa relacionada amb la Covid-19 i les seues implicacions en les actuacions de l'ATV, i l'assistència telefònica i mitjançant correu electrònic, reforçant per a això el nombre de funcionaris dedicats a contestar crides i correus electrònics. Així, per a atendre qüestions relacionades amb expedients oberts es va habilitar la cita prèvia telefònica, a través de la qual, el funcionari del departament afectat crida al contribuent citat, en el dia i l'hora que aquest haja triat, per a, prèvies preguntes que permeten assegurar la identitat del consultant, es puga informar sobre un expedient en curs. Amb això s'ha agilitat, en bona part, l'organització dels serveis prestats, i s'han evitat desplaçaments innecessaris. Com després es constata, a la vista de l'èxit del servei prestat, aquest canal d'atenció d'expedients en curs continua prestant-se en l'ATV després de l'aixecament de l'estat d'alarma.  
  
En definitiva, en aquesta mètrica es considerarà no sols l'assistència presencial, sinó també la telefònica i la de correu electrònic duta a terme durant el primer semestre de 2020.  
  
Quant al mesurament de l'assistència presencial, les dades són les que a continuació es reflecteixen:  
  
Indicador Previsió resultat 2020 Valor a data 30.06.2020 Grau d'execució  
Nombre d'assistències a contribuents realitzades mitjançant el sistema de cita prèvia (presencial) 351.562 20.876 21 %.  
  
  
Quant a l'assistència a la ciutadania a través del correu electrònic, i pel que fa al Departament de Recaptació, amb data 27 de març de 2020 va començar a utilitzar-se un nou compte de correu electrònic (reca\_jib@eln.rz) per a centralitzar l'atenció remota als contribuents en matèria de recaptació. Amb el formulari de la pàgina web es reben consultes i se'n prioritza la resolució, com a primer canal prefixat per a la prestació dels serveis propis del departament de recaptació de forma no presencial. A més, en la gestió d'aquest primer canal s'incorporen altres consultes de la mateixa naturalesa, que es reben en el compte departamental dpto\_cyncfvrwmaa@uam.xv.  
A la data de mesurament, el resultat és el següent:  
  
Indicador Correus Rebuts Correus Contestats Grau d'execució  
Nombre d'assistències a contribuents realitzades a través del correu electrònic (recaptació) 569 552 99,34 %  
  
  
Per part seua, des del Departament de Gestió es van realitzar, igualment, actuacions d'assistència al contribuent a través del correu electrònic habilitat a aquest efecte, sent les dades obtingudes a 30 de juny de 2020, les que a continuació es refereixen:  
  
Indicador Correus Rebuts Correus Contestats Grau d'execució  
Nombre d'assistències a contribuents realitzades a través del correu electrònic (gestió) 4.366 4.148 95 %.  
  
  
D'altra banda, i en relació amb l'assistència a la ciutadania a través de les cites prèvies telefòniques, el dia 1 de juny de 2020 s'inicia, a través del Departament de Recaptació, una nova via d'atenció remota al ciutadà, amb la implantació del canal de cita prèvia telefònica (per a expedients en tramitació), habilitant-se 2 circuits específics:  
  
A) Circuit APLAFRACC, per a expedients en tramitació d'ajornaments o fraccionaments.  
B) Circuit EMBARG, per a expedients en tramitació per embargaments i per a l'emissió de certificats d'estar al corrent en les obligacions tributàries amb la Generalitat Valenciana.  
Des d'aqueix moment, de forma planificada s'organitza l'assistència telefònica amb vista, per raons sanitàries conegudes, a la mínima assistència presencial en oficines. Per part seua, el correu electrònic es manté funcional i eficaç per a la resta de supòsits en matèria de recaptació (expedients que no estan en tràmit). I així mateix, al mateix es recondueixen determinades consultes de cita telefònica prèvia quan impliquen actuacions més enllà de la simple informació.  
  
A data 30 de juny de 2020, les dades són les reflectides en la taula següent:  
  
Indicador Cites previstes Cites realitzades Grau d'execució  
Nombre d'assistències a contribuents realitzades mitjançant el sistema de cita prèvia telefònica (recaptació) 304 285 41,47 %  
  
  
Per part seua, des del Departament de Gestió es van realitzar, igualment, actuacions d'assistència al contribuent a través del sistema de cita prèvia telefònica habilitat a l'efecte, sent les dades obtingudes a 30 de juny de 2020 les que a continuació es mostren:  
  
Indicador Cites previstes Cites realitzades Grau d'execució  
Nombre d'assistències a contribuents realitzades mitjançant el sistema de cita prèvia telefònica (gestió) 778 253 95 %.  
  
  
2.1.2. Fomentar la presentació de documents d'entrada per mitjans telemàtics.  
L'Indicador que mesura aquest objectiu operatiu indica el nombre de documents d'entrada que han accedit per mitjans telemàtics respecte del total que s'han presentat. Si bé l'Indicador es va establir en el 37 %, el valor aconseguit la data de la present revisió, és del 45 %. La raó fonamental es troba en l'habilitació del tràmit genèric Z per a la presentació d'autoliquidacions durant l'estat d'alarma, com a solució d'urgència per a evitar desplaçaments i permetre la presentació d'autoliquidacions a qui, malgrat la suspensió de terminis, desitjara fer-ho. Els resultats han sigut els següents:  
  
  
Indicador Previsió resultat 2020 Valor a data 30.06.2020 Grau d'execució  
Percentatge de presentació de documents telemàtics respecte del total de presentacions efectuades 37 % 45 %. 121,60 %.  
  
  
2.1.3. Impulsar la informació fiscal prèvia en mans del contribuent.  
  
Les actuacions que es pretenien realitzar durant l'exercici 2020 per a la consecució d'aquest objectiu operatiu es concreten en remetre als potencials obligats tributaris, dins del termini de presentació i, si escau, pagament, cartes d'invitació a l'assistència per a la confecció i presentació d'autoliquidacions i altres declaracions i documents amb transcendència tributària, així com recordatoris massius del compliment d'obligacions tributàries en supòsits de meritacions conegudes a través d'altres mitjans, diferents de la declaració o autoliquidació del contribuent (cens de morts, índexs notarials o bases de dades patrimonials).  
  
No obstant això, a causa de la situació sanitària, el Departament de Gestió de l'ATV ha decidit no enviar recordatoris de pagament durant l'estat de pandemia i posposar-ne l'emissió al segon semestre de 2020, raó per la qual, l'Indicador a data de la present revisió, és nul.  
  
  
Indicador Previsió resultat 2020 Valor a data 30.06.2020 Grau d'execució  
Nombre de recordatoris de compliment d'obligacions tributàries remesos a ciutadans 10.000 0 0 %.  
  
  
2.1.4. Incrementar el nombre de presentacions realitzades per col·laboradors socials en virtut de conveni.  
En relació amb aquest objectiu, es proposa la modificació del seu corresponent Indicador per un altre que reflectisca millor la finalitat de l'objectiu marcat, com és incrementar les possibilitats de presentació de documents per col·laboradors socials mitjançant conveni, en la mesura en què implica desenvolupaments ad hoc per a la presentació telemàtica.  
Efectivament, en l'àmbit de la col·laboració social es pot actuar com a col·laborador amb autoritzacions individualitzades per a cada persona, o bé mitjançant autoritzacions tàcites pel fet de pertànyer professionalment a un col·lectiu (col·legi professional, associació o similar), amb el qual l'ATV haja subscrit un conveni de col·laboració.  
La figura del col·laborador social és molt important per a millorar la difusió de serveis i utilitats que l'Administració ofereix a la ciutadania, i una de les seues principals vies per a aconseguir-ho és a través dels convenis amb col·legis professionals, altres corporacions de Dret Públic i associacions professionals de l'àmbit tributari. Es tracta garantir que la informació en general i les novetats adoptades en particular arriben, a través d'ells, als contribuents que representen, facilitant d'aquesta forma el compliment de les seues obligacions tributàries.  
  
Es proposa modificar l'Indicador «Percentatge de presentació de documents per col·laborador social en virtut de conveni respecte al total de presentacions realitzades per col·laboradors socials», per «Percentatge de models que els col·laboradors socials poden presentar mitjançant conveni respecte de tots aquells que són susceptibles de conveni».  
  
Els models actualment vigents susceptibles de ser conveniats pel volum de la seua presentació, són el model 600, 620, 650 i 651. Actualment, i amb els desenvolupaments realitzats al llarg del primer semestre de 2020, els convenis permeten la presentació per aquesta via dels models 620 i 600 (quan es tracta de documents notarials), per la qual cosa el grau de consecució de l'objectiu, a la data de l'actual revisió, és el que a continuació es detalla:  
  
Indicador Previsió resultat 2020 Valor a data 30.06.2020 Grau d'execució  
Percentatge de models que els col·laboradors socials poden presentar mitjançant conveni respecte de tots aquells que són susceptibles de conveni 50 % 40 %. 80 %.  
  
  
2.1.5. Impulsar la coordinació i cooperació amb la resta d'administracions per a la consecució dels objectius proposats.  
Des de l'ATV s'està impulsant la col·laboració amb altres Administracions Públiques amb la finalitat d'intercanviar informació que li siga útil per a l'exercici de la seua comesa.  
En aquest sentit, s'han mantingut reunions amb altres òrgans o entitats de la Generalitat amb la finalitat d'intercanviar informació relativa a actes o contractes en els quals intervenen i que estan sotmesos a la imposició autonòmica; s'han planificat actuacions conjuntes amb l'AEAT; i s'ha mantingut el contacte entre comunitats autònomes, entre moltes altres actuacions que han permés a l'Agència avançar en el compliment dels seus objectius.  
  
Indicador Previsió resultat 2020 Valor a data 30.06.2020 Grau d'execució  
Nombre d'actuacions de coordinació i cooperació amb altres administracions 12 21 175 %.  
  
  
2.2.1. Aconseguir el 100 % del nivell de compliment del Pla de control tributari.  
L'objectiu en 2020 és aconseguir el valor del 100 % en aquest objectiu, definint l'Indicador associat al mateix com el grau de consecució dels objectius recollits en el Pla de control tributari anual.  
El nivell de compliment del Pla de control tributari, a data 30 de juny de 2020, ha sigut del 45,10 %.  
  
Indicador Previsió resultat 2020 Valor a data 30.06.2020 Grau d'execució  
Grau de consecució dels   
objectius recollits en el Pla de control tributari 100 % 45,10 %. 45,10 %.  
  
  
2.3.1. Incrementar la recaptació neta derivada d'actuacions de gestió recaptatòria en via executiva per mitjans propis.  
A través dels dos Indicadors associats a aquest objectiu, que a continuació es detallen, s'avalua l'import de la recaptació que l'ATV realitza per mitjans propis, sense acudir a agents recaptadors externs, computant, a l'efecte, la recaptació executiva neta per mitjans propis obtinguda en el primer semestre de l'exercici corrent respecte a la recaptació executiva neta per mitjans aliens obtinguda en el mateix període temporal.  
  
Es pretén, per tant, un augment significatiu de l'eficàcia recaptatòria respecte a actuacions no incloses en el Conveni per a la recaptació en via executiva entre la Generalitat Valenciana i l'AEAT, intensificant les actuacions desenvolupades directament pel Departament de Recaptació.  
  
Respecte al primer dels Indicadors associats a aquest objectiu operatiu, «Percentatge de provisions de constrenyiment notificades per l'ATV respecte del total de provisions de constrenyiment emeses per l'ATV», indicar que mitjançant un procés del circuit de TIRANT, es genera el llistat de càrrecs en executiva amb l'emissió del llistat de provisions de constrenyiment que es remeten per a gestió recaptatòria en via de constrenyiment a l'AEAT, entitat que valida informàticament el llistat. Prèviament s'efectua una depuració de les provisions a emetre, excloent-se aquelles en les quals consta la integració comptable en les caixes de l'ATV del deute exigible amb el recàrrec executiu corresponent. Les dades obtingudes fins al 30 de juny de 2020 reflecteixen que del total de 7.949 provisions, 1.098 (el 13,81 %), van complir aquestes premisses, i després de la seua regularització per l'ATV, no van ser remeses a l'AEAT. Amb les dades referides, l'objectiu proposat s'ha complit amb plenitud, tal com es reflecteix en la taula següent:  
  
Indicador Previsió resultat 2020 Valor a data 30.06.2020 Grau d'execució  
Percentatge de provisions de constrenyiment notificades per l'ATV respecte del total de provisions de constrenyiment emeses per l'ATV 5 % 13,80 %. 276 %.  
  
  
Quant al segon dels Indicadors que mesuren el grau de compliment d'aquest objectiu operatiu, «Percentatge de recordatoris de pagament remesos respecte del total de provisions de constrenyiment emeses per l'ATV», cal destacar la imprescindible automatització de l'operativa per part del departament d'Informàtica de l'ATV. Sobre aquest tema, a data 30 de juny no s'han obtingut avanços significatius en aquest punt, perquè els esforços a nivell informàtic es van centrar en aquells assumptes que, derivats de la situació sanitària, van resultar necessaris perquè l'Agència poguera continuar amb les seues actuacions en tots els àmbits, per la qual cosa el condicionament previ de la falta d'operativitat de l'automatització de l'operativa, impedeix la utilització dels recordatoris de pagament, i per tant l'Indicador descrit no s'ha aconseguit.  
  
Addicionalment, a causa de la situació sanitària, el Departament de Recaptació de l'ATV ha decidit no enviar recordatoris de pagament durant l'estat de pandemia i posposar-ne l'emissió al segon semestre de 2020, raó per la qual l'Indicador, a data de la present revisió, és nul.  
  
  
Indicador Previsió resultat 2020 Valor a data 30.06.2020 Grau d'execució  
Percentatge de recordatoris de pagament remesos respecte del total de provisions de constrenyiment emeses per l'ATV 4 %. 0 %. 0 %.  
  
  
2.3.2. Reduir el pendent de cobrament en el marc de les competències de l'ATV.  
L'actuació operativa associada pretén la depuració del pendent de cobrament de tributs cedits, dins dels terminis de prescripció, per a detectar i dur a terme possibles actuacions de reactivació de crèdits. Amb aquesta finalitat, es continua amb la labor iniciada l'any 2017, circumscrivint-la, materialment, als tributs cedits, i, temporalment, a aquells exercicis en els quals seria viable la reactivació del crèdit públic, per no haver operat l'institut de la prescripció.  
El Departament de Recaptació ha realitzat una anàlisi exhaustiva i manual de liquidacions, realitzant la conciliació de la informació prèvia continguda en el sistema informàtic de TIRANT per al compliment del principi d'imatge fidel.  
A data 30 de juny de 2020, s'havia completat la depuració descrita dels exercicis 2016 i 2017, restant únicament el primer semestre de 2018.  
  
Indicador Previsió resultat 2020 Valor a data 30.06.2020 Grau d'execució  
Depuració de les liquidacions de tributs cedits dictades fins al 30/06/N-2 100 %. 58,17 %. 58,17 %.  
  
  
2.3.3. Disminuir els costos de devolució d'ingressos indeguts.  
Les accions previstes per al compliment d'aquest objectiu operatiu impliquen, d'una part, actuacions preventives sobre el control dels supòsits de litigiositat; i, d'una altra part, actuacions de gestió relacionades amb la demora en les resolucions, per a minimitzar els costos monetaris associats (interessos de demora), així com els temps d'espera dels ciutadans.  
Una de les fites, si no la principal, que ha coadjuvat a la consecució d'aquest objectiu, ha sigut l'habilitació del sistema per a la sol·licitud de devolució d'ingressos indeguts de manera telemàtica, a través del model 756, tant de devolució d'ingressos indeguts, com si es deriven de la rectificació d'una autoliquidació, que ha permés crear unes vies segures i estables per al desenvolupament de les relacions dels particulars i professionals amb l'Administració tributària.  
El principal avantatge del sistema radica en el fet que permet una tramitació més ràpida i efectiva, podent realitzar tots els passos, sense necessitat de cues ni desplaçaments tant per a l'obtenció dels models de sol·licitud, com per a la presentació i aportació de documentació annexa. Això possibilita la presentació de sol·licituds de devolució d'ingressos des de qualsevol lloc i a qualsevol hora, al marge de l'horari presencial de les oficines d'informació i assistència.  
D'aquesta forma, el grau de compliment de l'objectiu marcat, a data 30 de juny de 2020, assoleix el 86 %, segons es mostra a continuació:  
  
  
Indicador Previsió resultat 2020 Valor a data 30.06.2020 Grau d'execució  
Demora (en mesos) calculada segons la relació entre les sol·licituds pendents al final de l'exercici i la mitjana mensual de documents despatxats. 1,75 1,50 86 %.  
  
  
2.3.4. Avançar en els convenis de col·laboració subscrits per a la gestió recaptatòria executiva amb altres ens administratius.  
En aquesta àrea de competències, les actuacions són liderades per l'Equip de Recaptació Executiva I, dependent del Departament de Recaptació.  
En relació amb el primer dels Indicadors, «Nombre de diligències d'embargament tramitades», indicar que a data 30 de juny de 2020 s'havien signat 9.590 diligències d'embargament, corresponents a la fase 3 del cicle «202003» (això és, l'interval temporal inclòs entre l'1 de gener de 2020 i el 15.03.2020). La fase 3 és aquella en la qual ja s'ha verificat que el deutor disposa de compte bancari en l'entitat de crèdit i es dicta la diligència d'embargament.  
Cal considerar que el procediment es va suspendre des de mitjan març, com a conseqüència de la COVID-19, reiniciant-se els enviaments de fases 1 i 2 des del dia 22 de juny de 2020. Amb aquesta informació de partida, els resultats aconseguits es mostren en la taula adjunta:  
  
Indicador Previsió resultat 2020 Valor a data 30.06.2020 Grau d'execució  
Nombre de diligències d'embargament tramitades 50.000 9.590 19 %.  
  
  
Respecte al segon dels Indicadors que mesuren el Grau d'execució d'aquest objectiu operatiu, «Ingressos obtinguts per altres ens mitjançant l'actuació de l'ATV», a data 30 de juny de 2020, el valor de l'Indicador es va situar en el 9,40 % de les diligències signades, encara amb la suspensió d'enviaments de la fase 3 adés ressenyada.  
Addicionalment, s'han mantingut diverses reunions amb els tècnics de l'àrea tributària de l'Ajuntament de València avançant en la fase de proves d'enviament de fitxers fase 1. Així, s'ha revisat el procés d'emplenament de la proposta de resolució, mitjançant l'elaboració d'un formulari que permeta tramitar de forma sistematitzada els models de resolució. Així mateix, es treballa en el disseny d'una pantalla que permeta el seguiment i control dels recursos i s'està aprofundint en la revisió del propi procés d'enviament i recepció de documentació.  
  
  
  
Indicador Previsió resultat 2020 Valor a data 30.06.2020 Grau d'execució  
Ingressos obtinguts per altres ens mitjançant l'actuació de l'ATV 15 % 9,4 % 63 %.  
  
  
Finalment, en relació amb el tercer dels Indicadors associats a aquest objectiu operatiu, «Nombre de convenis subscrits / nombre de convenis demandats», cal indicar que s'ha elaborat l'esborrany del conveni marc de col·laboració amb les entitats locals per a la recaptació executiva. A data 30 de juny de 2020, es troba en fase de negociació amb els principals representants de l'àmbit local. A l'efecte, s'han mantingut diverses reunions amb tècnics de la Diputació de València i de Castelló, així com amb la Diputació d'Alacant i SUMA. Està prevista la seua culminació en els pròxims mesos.  
  
Indicador Previsió resultat 2020 Valor a data 30.06.2020 Grau d'execució  
Nombre de convenis subscrits / nombre de convenis demandats 100 % 0 % 0 %.  
  
  
  
V. Nivell de compliment de l'objectiu estratègic «Millorar la gestió dels recursos assignats a l'ATV».  
Finalment, per a la consecució de l'objectiu estratègic «Millorar la gestió dels recursos assignats a l'ATV», es proposa continuar optimitzant l'ús dels recursos que es posen a la disposició de l'Agència i orientar a les persones que hi presten servei, cap a l'obtenció de millors resultats, mantenint l'alt nivell de satisfacció de la ciutadania pels serveis prestats. El nivell de compliment dels objectius operatius marcats a l'efecte es detalla a continuació:  
  
3.1.1. Aconseguir el 100 % de compliment dels compromisos de qualitat dels serveis que s'ofereixen a la ciutadania en la Carta de Serveis de l'ATV.  
L'Indicador establit per a aquest objectiu operatiu mesura el grau de consecució dels objectius de qualitat establits en la Carta de Serveis, fixant-se com a objectiu aconseguir el 100 %.  
Després de l'avaluació realitzada de la Carta de Serveis s'ha conclòs que el nivell de compliment dels compromisos adquirits és del 93 %.  
  
  
Indicador Previsió resultat 2020 Valor a data 30.06.2020 Grau d'execució  
Grau de consecució dels   
objectius recollits en la Carta de Serveis 100 % 93 %(\*) 93 %.  
  
  
(\*) El mesurament del compliment dels objectius recollits en la Carta de Serveis no ha tingut en compte l'Indicador relatiu al «Percentatge de municipis atesos en la campanya anual de l'IRPF sobre l'objectiu previst», en la mesura en què, a causa de la situació sanitària ocasionada per la COVID-19, la campanya de la Renda 2019 no es va poder realitzar de manera presencial, la qual cosa no va impedir que l'ATV continuara col·laborant-hi, sumant-se a la confecció de les cites a través del Pla ?Et Cridem- de l'AEAT. Per a això es va contractar 40 agents, que al costat de 4 coordinadors de l'ATV, van atendre les cites de manera telefònica des dels seus domicilis.  
3.1.2. Impulsar les actuacions de control de qualitat de les actuacions realitzades per l'ATV.  
Des de l'ATV es considerà convenient, i així es van fixar les instruccions relatives al sistema d'elaboració d'enquestes de satisfacció dels serveis prestats als ciutadans en l'atenció al públic de les dependències tributàries de la Generalitat, basat en tècniques de mostreig i campanyes d'enquesta de durada temporalment reduïda, a fi d'aconseguir l'eficiència en la gestió del retorn d'enquestes emplenades.  
  
No obstant l'anterior, i malgrat tindre la documentació i el material necessari per a efectuar les enquestes mitjançant el seu lliurament en paper i el seu depòsit en la pertinent urna, es va decidir, donada la situació sanitària esdevinguda, suspendre la seua posada en marxa. A l'efecte, està en tràmit la preparació d'aquest sistema de qualitat en format telemàtic que permeta obtindre el resultat pretés i de la forma més pràctica per a la ciutadania.  
  
Indicador Previsió resultat 2020 Valor a data 30.06.2020 Grau d'execució  
Nombre d'enquestes de satisfacció realitzades anualment 4 0 0 %.  
  
  
3.2.1. Avançar en el desenvolupament de determinades aplicacions en TIRANT.  
Durant el primer semestre de l'exercici 2020 s'ha treballat, d'una banda, en el desenvolupament del mòdul per a incompliment de venciments, dins del circuit TIRANT d'ajornaments i fraccionaments; i d'altra banda, en el desenvolupament d'un arquetip d'expedient simple, que continga els elements bàsics necessaris per a cobrir les exigències d'un expedient genèric, a l'efecte d'incloure en TIRANT aquells procediments no integrats amb capacitats d'integració de documents provinents de registre, generació i signatura de documents, així com notificació electrònica. El grau d'avanç de les tasques esmentades és el que es detalla a continuació:  
  
Indicador Previsió resultat 2020 Valor a data 30.06.2020 Grau d'execució  
Grau de realització del circuit (% avanç) 50 % 27 % 54 %.  
  
  
  
3.3.1. Incrementar les hores de formació dels empleats públics que presten serveis en l'ATV.  
Aquest objectiu es mesura a través d'un Indicador que calcula les hores de formació especialitzada per empleat i any. S'ha establit per a 2020 la xifra de 25 hores per empleat de formació especialitzada.  
No obstant l'anterior, con motiu de la crisi sanitària viscuda, es van suspendre totes les accions formatives presencials que estaven programades al llarg del primer semestre de l'exercici 2020. La intenció de l'Agència, tant a nivell intern, com a través d'entitats col·laboradores en la formació dels seus empleats, és continuar amb la formació continua, sistemàtica i planificada que de manera habitual se'ls ofereix, sent per a això necessari adaptar la metodologia de treball, passant a aquella predominantment telemàtica. Es pretén, amb això, que durant el segon semestre de 2020 s'aconseguisca que qualsevol empleat de l'Agència haja rebut la formació que siga del seu interés, amb la finalitat d'aconseguir l'objectiu proposat.  
  
Indicador Previsió resultat 2020 Valor a data 30.06.2020 Grau d'execució  
Nombre d'hores de formació especialitzada per empleat i any 25 0 0 %  
  
  
  
VI. Conclusions.  
De l'anàlisi i avaluació realitzades es conclou que el nivell d'execució del Programa anual d'actuació és satisfactori, en la pràctica totalitat dels objectius proposats.  
L'Agència, amb els mitjans personals amb els quals actualment compte, està treballant intensament en la senda marcada pels objectius estratègics inclosos en el seu Pla pluriennal de gestió, i més concretament, per a la consecució dels objectius operatius que, més a curt termini, té assignats en el seu Programa anual d'actuació de l'any 2020, del qual, mitjançant el present document, s'efectua la seua primera revisió semestral.  
El primer semestre de 2020 ha estat marcat per la crisi sanitària originada per la COVID-19, la qual cosa ha suposat reformular la manera de treballar internament, però també, la manera en què s'ha interactuat amb la ciutadania, donades les necessàries restriccions i limitacions de diversa índole imposades com a mesura de prevenció sanitària.  
Això ha tingut com a conseqüència una immediata resposta a les noves necessitats, principalment des del Departament d'Informàtica, que, quasi obligat per la situació conjuntural viscuda, ha hagut d'avançar en els seus objectius de telematització a un ritme molt més ràpid del previst, la qual cosa ha donat lloc al fet que els objectius operatius que principalment depenien dels seus avanços, s'hagen complit àmpliament.  
  
Ressaltar també l'esforç que ha realitzat i continua realitzant tot el personal de l'Agència per continuar amb les seues funcions, malgrat les noves formes de treball i organització, i principalment, de cara a l'atenció a la ciutadania. És evident que l'atenció presencial ha patit un minvament, a conseqüència del tancament de les oficines de l'Agència durant una llarga temporada amb motiu de la COVID-19, i també posteriorment, per la limitació al nombre de persones diàries ateses, però també és cert que s'ha procurat continuar complint amb la informació i assistència al contribuent a través del telèfon, del correu electrònic, i com no, del seu portal d'internet.  
Finalment, indicar que l'experiència d'aquest primer semestre d'aplicació del Programa anual d'actuació per a l'any 2020 ha posat de manifest la conveniència d'introduir-hi determinades modificacions, a fi de corregir els defectes detectats en la formulació d'alguns dels objectius i Indicadors establits i de dotar-ho de mecanismes adequats que permeten no sols ajustar els objectius a aconseguir, sinó modificar-los quan així ho requerisquen les noves circumstàncies que puguen produir-se al llarg del seu període de vigència.  
D'aquesta forma, en l'elaboració dels programes dels anys consecutius s'incorporaran els objectius previstos per a aquest exercici una vegada revisats, i, si escau, redefinits d'acord amb les conclusions que es puguen extraure en l'avaluació anual que del Programa corresponent a l'exercici 2020 s'efectue, i com a conseqüència dels canvis experimentats en l'entorn intern i extern de l'organització.